Συζήτηση:Τζένη Χειλουδάκη/Πρόταση διαγραφής

message: Διαγραφή 
Δεν έχει εγκυκλοπαιδικότητα.
Δεν πληροί την πολιτική για τους συγγραφείς. Όσον αφορά το ότι ήταν μοντέλο τουλάχιστον στο ίντερνετ δε βρήκα κάποια σημαντική πληροφορία πχ για συνεργασίες της με γνωστούς σχεδιαστές. Η αναφορά ότι ψηφίστηκε «Ελληνίδα της χρονιάς» το 2000 δεν προκύπτει από κάπου –η παραπομπή δε λειτουργεί. Η δε αναφορά για εθνικό σκάνδαλο (με παραπομπή σε ουγγρική ιστοσελίδα που δε κάνει και λόγο για εθνικό σκάνδαλο) δεν είναι για κανένα σχόλιο. Niki81 (συζήτηση) 18:01, 2 Ιουλίου 2018 (UTC)
 Διατήρηση H Τζένη Χειλουδάκη είναι εγκυκλοπαιδική. Όχι μόνο κέρδισε τα φώτα της δημοσιότητας όταν ξέσπασε το σκάνδαλο με τον εισαγγελαία, αρκετό καιρό αργότερα κερδίζει την προσοχή του κοινού. Αφιέρωμα στην Σεμίνα Διγενή το 1994, συνέντευξη στον Αρναούτογλου 2018. Στο ενδιάμεσο υπάρχουν άπειρες αναφορές για την Τζένη είτε από μέηνστριμ είτε από σκανδαλοθηρικά media. Ενδιαφέρον είναι, πως υπάρχουν μάλιστα και αναφορες στην Τζ.Χ. στην ακαδημαϊκή βιβλιογραφία   η. Το πρόβλημα με τους σπασμένους σύνδεσμους δεν αφορά την εγκυκλοπαιδικότητα του λήμματος.  Τζερόνυμοσυντυχάννουμε 18:53, 2 Ιουλίου 2018 (UTC)
 Διατήρηση Θεωρώ με τη σειρά μου ότι έχει αποτελέσει πολύ σημαντική προσωπικότητα της ΛΟΑΤ κοινότητας της Ελλάδας και αναμφισβήτητα δυναμική ακτιβίστρια μέσα στις τελευταίες δύο δεκαετίες. Συνεπώς, προτείνω τη διατήρηση του λήμματος. Glucken123 (συζήτηση) 20:42, 2 Ιουλίου 2018 (UTC)
 Διατήρηση. Συμφωνώ, σε γενικές γραμμές, με τους αγαπητούς Τζερόνυμο και Glucken123. Geoandrios (συζήτηση) 10:21, 3 Ιουλίου 2018 (UTC)
 Σχόλιο Glucken123 Σε τι συνίσταται ο ακτιβισμός της για την ΛΟΑΤ κοινότητα; Πχ συμμετέχει σε κάποια οργάνωση, αρθρογραφεί κλπ; 
 
Τζερόνυμο δε βρήκα κάποια αναφορά ότι ψηφίστηκε «Ελληνίδα της χρονιάς» το 2000 και ότι ο σύνδεσμος δε δουλεύει το έγραψα επειδή υπάρχει στο άρθρο. Ως προς το ότι το όνομα της Χειλουδάκη αναφέρεται εδώ  δε σημαίνει ότι αποκτά και  εγκυκλοπαιδικότητα για αυτό το λόγο. Το κείμενο έχει τίτλο Σεξουαλικός προσανατολισμός και γλώσσα και αυτό έχει ως αντικείμενο. Η αναφορά στη σελίδα 6.1 μια σειρά ονομάτων, που παρεμπιπτόντως δεν είναι όλοι ομοφυλόφιλοι όπως παρουσιάζεται, δε προσδίδει σ’ αυτά εγκυκλοπαιδικότητα. Τα υπόλοιπα πρόσωπα απέκτησαν εγκυκλοπαιδικότητα επειδή είχαν/έχουν παρουσία στην πολιτική, τα γράμματα, τη μουσική κλπ.
Σε κάθε περίπτωση το «σκάνδαλο» (ποιο σκάνδαλο δηλαδή ενήλικες άνθρωποι ήταν) και το ότι ασχολήθηκαν με αυτό σκανδαλοθηρικά έντυπα και εκπομπές και το τηλεοπτικό κοινό για καιρό δεν μπορεί να δίνει εγκυκλοπαιδικότητα στο συγκεκριμένο πρόσωπο. Με την ίδια λογική θα έπρεπε να είναι εγκυκλοπαιδικός και ο εισαγγελέας και επίσης πχ και κάθε σκανδαλοθηρικό έντυπο θα έπρεπε να μπορεί να χρησιμοποιηθεί και ως πηγή στη Βικιπαίδεια. Niki81 (συζήτηση) 12:22, 3 Ιουλίου 2018 (UTC)
replies: text: , τυχών συζήτηση γύρω από την σημαντικότητα της Χειλουδάκη, είναι εκτός των σκοπών της ΒΠ και της πολιτικής περί ΒΠ:Εγκυκλοπαιδικότητα. Πέραν από το ότι η σημαντικότητα είναι σχετική έννοια, υπάρχουν σημαντικοί ανθρώποι που δεν είναι εγκυκλοπαιδικοί ενώ «ασήμαντοι» για τους πολλούς, είναι εγκυκλοπαιδικοί.  Άλλωστε γράφει η ΒΠ:Ε: «Η εγκυκλοπαιδικότητα είναι ευδιάκριτη από τη «φήμη», «σημασία» ή «δημοτικότητα», αν και αυτές μπορούν να συσχετιστούν θετικά με αυτήν» Το μόνο ερώτημα γύρω από το οποίο καλούμαστε να απαντήσουμε, είναι αν ο γενικός πληθυσμός ασχολήθηκε (θετικά, αρνητικά, κουτσομπολίστικα, σοβαρά κτλ) με το θέμα του λήμματος. Το 1997 είχε προκαλέσει την προσοχή του κόσμου για σίγουρα. Γράφει το Βήμα:  «Ακόμη και όταν η χώρα ολόκληρη ασχολιόταν νυχθημερόν με την Τζένη Χειλουδάκη, δεν έγινε μια σοβαρή συζήτηση για τη ζωή τους.» ή και «Η Τζένη Χειλουδάκη μάς είχε απασχολήσει πολύ» . Αυτή  η προσοχή του κόσμου, μπορεί να ανιχνευτεί και στα χρόνια που περάσανε, από την συνέντευξη στον Αρναούτογλου και τις χιλιάδες αναφορές σε αυτή σε ΜΜΕ (καλά ή κακά ή σκανδαλοθηρικά, δεν παίζει ρόλο). Επιπλέον, το επιχείρημα για τον εισαγγελέα, οτι θα έπρεπε να ήταν και εκείνος εγκυκλοπαιδικός, αυτό είναι μια διαφορετική συζήτηση που δεν αφορά την εγκυκλοπαιδικότητα της Τζένης. Το ότι για κάποιον ήταν ή δεν ήταν σκάνδαλο, πάλι δεν μας αφορά, το αποτέλεσμα μετράει, ότι τα ΜΜΕ έστρεψαν το ενδιαφέρον τους στο θέμα του λήμματος. (Τα ΜΜΕ τεκμηριώνουν την προσοχή του κόσμου, συμφωνα με την ΒΠ:Ε) Αρα, τα δύο και μόνο κριτήρια που υπάρχουν για να είναι κανείς εγκυκλοπαιδικός, τα καλύπτει η κα Χειλουδάκη.  Τζερόνυμοσυντυχάννουμε 13:32, 3 Ιουλίου 2018 (UTC)
|}
thread_title:  [[Τζένη Χειλουδάκη]]